刘学箕
北山园山石形势卖盗夜半择其尤者窃去累日怀
素志薄利录，壮年荣林丘。
种树疏间泉，凿沼开中洲。
堤平水瀰漫，径绕竹净修。
梅坞夜月乱，松罔晓风飂。
犹以景象浅，欲广岩壑幽。
叠石类奇品，置身将侣俦。
磊块质伟诗，嵌空神琱锼。
庐阜几上得，巫峰坐中求。
每想云气嘘，遂觉烟練浮。
曳杖日以乐，从怀吟无休。
一朝失警巡，赤眉行盗谋。
夜半负之去，公然从狗偷。
检视所寇攘，嶙峋拔其尤。
此情实难堪，遣命穷踪由。
风声虽有闻，形势莫可搜。
吁嗟世道降，人弗士行修。
窃玦入志虑，攫金甘辈流。
不念溺所習，意为前哲羞。
今吾理自喻，委心任去留。
甑堕虽不顾，壁归犹冀收。